Futur inċert għal Jorginho ma' Chelsea L-aġent tal-midfielder ta' Chelsea, Jorginho, irrifjuta li jeskludi tluq fis-sajf għall-klijent tiegħu, li għen lill-Italja jaslu sal-finali tal-Euro 2020 tal-Ħadd f'Wembley. Dan il-player ta' 29 sena kien player ewlieni għall-Blues matul l-istaġun 2020-21, u skorja tmien goals fi 43 dehra fil-kompetizzjonijiet kollha, iżda l-kuntratt tiegħu fi Stamford Bridge fadallu inqas minn sentejn. Joao Santos, li jirrappreżenta lill-Brażiljan naturalizzat Taljan, qal li huwa ħerqan li jitkellem ma' Chelsea dwar tiġdid possibbli iżda ssuġġerixxa li tluq fis-sajf huwa possibbiltà. " Illum, il-valutazzjoni ta' Jorginho hija ta' madwar €50m," qal Santos. "L-ewwel ħsieb tagħna huwa li nitkellmu ma' Marina Granovskaia, direttur ta' Chelsea, dwar it-tiġdid. Dan huwa ċertament mument importanti ħafna fil-karriera tiegħu." Jorginho, li ġie marbut b'ritorn għas-Serie A, skorja 17-il goal u rreġistra erba' assists f'141 dehra għall-Blues sa minn meta ngħaqad magħhpm mingħand Napoli f'Lulju 2018.